Kuidas seda uurida? Kui elektrood langetatakse ahvi ajju,  siis üritatakse tema tipus leida närvirakk, millelt aktiivsust mõõta. Kuna neuronite "kood" on kõik-või-mitte-midagi formaadis aktsioonipotentsiaal, saab seda lihtsasti eristada madalatel sagedustel toimuvatest "grupiviisilistest" võnkumisest. Nii saab ühelt ja samalt elektroodilt kätte nii üksikneuroni aktiivsuse - mõõtes vaid kõrgeid ja ülikõrgeid sagedusi - kui ka vastava neuronipopulatsiooni grupiaktiivsuse - mõõtes vaid madalamaid sagedusi (ja filtreerides välja kõrged sagedused). Nüüd saabki uurida, kuidas selle konkreetse närviraku aktiivsus (kõik-või-mitte-midagi aktsioonipotentsiaal) on sõltuvuses madalatel sagedustel toimuvast populatsiooniaktiivsusest - kas aktsioonipotentsiaale saadetakse välja ainult teatud grupiaktiivsuste hetkedel? Võib ju vaadata aktsioonipotentsiaalide tõenäosust sõltuvuses populatsiooniaktiivsuse faasist. Selgubki, et üksikneuronid laenglevad suurema tõenäosusega teatud grupiaktiivsuse võnkefaasis. Seni ajuteadlase jaoks ei midagi uut. Mida leiame siit mälu kohta?